kalixlouiis/myanmar-wikipedia-corpus huggingface dataset:
နောက်ပိုင်း ၂၀၀၉ အထိ မြန်မာပြည်တွင် ထပ်မံ သုတေသနပြုသောအခါ၊ အခြား နေရာဒေသများတွင်ပါ အတော်များများ တွေ့ရှိလာရသဖြင့် တကမ္ဘာလုံးတွင် ခန့်မှန်းထားသော မူလကောင်ရေထက် သိသိသာသာ တိုးလာသည်။
သို့သော်လည်း များမကြာမီ မျိုးတုံးလုနီး အဆင့်သို့ ပြန်လည်ရောက်ရှိနိုင်ခြေ ရှိသည်။
တောင်ငုံးရင်မည်းငှက်ကို ထိုင်းနိုင်ငံတွင် ငှက်ကြည့်သူများက အကြည့်ချင်ဆုံး ငှက်အဖြစ် မဲပေးထားကြသည်။
thaibirding.com: 10 Most Wanted Birds in Thailand - Number 1: Gurney's Pitta Pitta gurneyi. Retrieved 2008-MAY-23." Female in Khao Nor Chu Chi, Krabi, Thailand|180px မြန်မာနိုင်ငံတွင် မျိုးတုံးလုနီး တောင်ငုံးရင်မည်းသုတေသနကို ၂၀၀၇ မှ ၂၀၁၃ အထိ ပြုလုပ်ပြီး သုံးနှစ်အကြာ ၂၀၁၆- ၁၇ တွင် ယင်းငှက်မှီခိုနေထိုင်ရာ မြေနိမ့်မြေပြန့်တောများသည် ဆီအုန်းအပါအဝင် စိုက်ပျိုးမြေချဲ့ထွင်လာမှုကြောင့် တောပြုန်းတီးကာ ၂၀၀၇ ကထက် ၈၀ ရာခိုင်နှုန်း ပျောက်ကွယ်သွားကြောင်း ယင်းငှက်ကို သုတေသနပြုနေသည့် FFI မှ တနင်္သာရီ ဒေသသဘာဝပတ်ဝန်းကျင် ထိန်းသိမ်းရေး အစီအစဉ်အရ သိရသည်။
မြန်မာနှင့်ထိုင်း၌သာ တွေ့ရပြီး တနင်္သာရီတိုင်းဒေသကြီး ဆွန်ဒဟတ်တောများ နှင့် မြိတ်၊ ကော့သောင်း အနီးတဝိုက်၌ နေထိုင်ကျက်စားသည်။
မြိတ်-ကော့သောင်းလမ်းရှိ မှီခိုတော တော်တော် များများ ပျက်စီးသွားရာ၊ သုတေသန ပြုလုပ်ချက်များအရ ငှက်ကောင်ရေ အတိအကျ မသိနိုင်ဘဲ ကောင်ရေ နည်းပါးနိုင်သည်ဟု အပြည်ပြည်ဆိုင်ရာ တောရိုင်း တိရစ္ဆာန်နှင့် သစ်ပင်ပန်းမန်များ အဖွဲ့ (FFI)မှ ဆိုသည်။
ကိုးကား ပြင်ပလင့် BirdLife Species Factsheet Image at ADW IUCN Redlist Factsheet ကဏ္ဍ:မလေးကျွန်းဆွယ်တွင် တွေ့ရှိရသော ငှက်များ ကဏ္ဍ:မြန်မာနိုင်ငံတွင် တွေ့ရှိရသော ငှက်များ ကဏ္ဍ:စာကလေးနှင့် အလားတူငှက်များ။
သစ်မထီး ဖွားစော သည် ပုဂံခေတ်နှောင်းပိုင်း ကျော်စွာဘုရင်နှင့် စောနစ်ဘုရင်တို့၏ မိဖုရားခေါင်တစ်ပါး ဖြစ်သည်။
နန်းတွင်းရာဇဝင်ကျမ်းများတွင် စောစိုးကို ကျော်စွာဘုရင်၏ မိဖုရားခေါင်အဖြစ် ဖော်ပြကြသည်။
မှန်နန်း အတွဲ ၁၊ ၂၀၀၃၊ စာ ၃၆၀ သို့သော် သမိုင်းပညာရှင်များက ဖွားစောကို မိဖုရားခေါင်အဖြစ် အသိအမှတ်ပြုကြသည်။
ဖွားစောသည် အိမ်ရှေ့မင်းသား သိင်္ဃပတိ နှင့် ကုမာရ ကဿပတို့၏ မယ်တော်လည်း ဖြစ်သည်။
ဘရှင် ၁၉၈၂၊ စာ ၄၇ သစ်မထီးဖွားစောသည် ပုဂံခေတ်သမိုင်းတွင် ထင်ရှားသော မိဖုရား ဖွားစော သုံးဦးအနက် တတိယ ဖွားစော ဖြစ်သည်။
Ba Shin 1982: 22–25 ခေတ်ပြိုင်ကျောက်စာများကို ဗိုလ်မှူးဘရှင်၏ နှိုင်းယှဉ်စစ်ဆေးချက်အရ သူမသည် မိဖုရားစောလှဝန်း၏ အငယ်ဆုံး ညီမတော်ဖြစ်ပြီး အေဒီ ၁၂၉၅/၉၆ ကာလတွင်မှ အစ်မတော်၏ မိဖုရားခေါင်နေရာကို ဆက်ခံခဲ့သည်။
ဘရှင် ၁၉၈၂၊ စာ ၄၁–၄၂ သို့သော်လည်း စောလှဝန်းသည် ဆယ်စုနှစ် နှစ်နှစ်ကျော်ငယ်သော ကျော်စွာဘုရင်၏ မိဖုရားဖြစ်သည်ကိုလည်းကောင်း၊ သစ်မထီးဖွားစောသည် စောလှဝန်း၏ ညီမတော် ဖြစ်သည်ကိုလည်းကောင်း အားလုံးက လက်ခံထားခြင်း မဟုတ်ပေ။
(မဟာရာဇဝင် အတွဲ ၁၊ ၂၀၀၆၊ စာ ၂၃၄၊ အောက်ခြေမှတ်စု ၁): မဟာရာဇဝင်ကြီး ၂၀၀၆ ခုနှစ် ပုံနှိပ်အကြိမ်ကို တည်းဖြတ်ကြသော တက္ကသိုလ်များ သမိုင်းသုတေသန ဌာနမှ တည်းဖြတ်သူများက ပုဂံခေတ်နှောင်းပိုင်းတွင် ဖွားစော သုံးဦးရှိသည်ကို လက်ခံသော်လည်း စောလှဝန်းသည် ကျော်စွာဘုရင်၏ မိဖုရားဖြစ်သည်ဟူသည့် အချက်နှင့် စောလှဝန်းနှင့် စောသစ်မထီးတို့ ညီအစ်မဖြစ်သည်ဆိုသော အချက်များကို ဖော်ပြထားခြင်း မရှိပေ။
စောလှဝန်းဟုလည်း သိကြသော ဖွားစော (c. ၁၂၄၀ – c. ၁၂၉၅/၉၆ သို့မဟုတ် ၁၃၁၀ ဆယ်စုနှစ်) သည် ပုဂံခေတ် နရသီဟပတေ့မင်း၏ မိဖုရားခေါင် ဖြစ်သည်။
ဖွားစော ဟူသော တော်ဝင်ဂုဏ်ပုဒ်ကို ဆက်ခံသည့် အခြားပုဂ္ဂိုလ်များမှာ စောမင်းဝိုင်း (c. ၁၁၉၃ – c. ၁၂၇၃) ပုဂံခေတ် နရသိင်္ဃ ဥဇနာမင်းသား၏ ကြင်ရာတော် ဖွားစော (သစ်မထီး) (c. ၁၂၅၀ ဆယ်စုနှစ် – c. ၁၃၃၄) ပုဂံခေတ် ကျော်စွာဘုရင်နှင့် စောနစ်ဘုရင်တို့၏ မိဖုရားခေါင် မိစောဦး (r. ၁၃၁၃–၁၃၂၅) ပုဂံခေတ် ကျော်စွာဘုရင်နှင့် ပင်းယ သီဟသူ တို့၏ ကြင်ရာတော် အခြားကြည့်ရန် ရှင်စော (ပုဂံ) (နန်းသက် c. ၁၂၃၁–၃၅) Category:ပုဂံခေတ်။
မြောက်ပြင်သည် ("မြောက်နန်းမတော်မိဖုရား" ဟု အဓိပ္ပာယ်ရ) သည် ပုဂံခေတ် နရသူမင်း၏ မိဖုရားတစ်ပါး ဖြစ်သည်။
Yazawin Thit Vol. 1 2012: 124, footnote 2, citing Than Tun ကိုးကား ကျမ်းပြုစာရင်း Category:ပုဂံခေတ် မိဖုရားများ။
ဂရိဒဏ္ဍာရီတွင် ကမ္ဘာဦးနတ်ဘုရားများ ဆိုသည်မှာ ခေးယော့စ် ခေါ် ဟင်းလင်ပြင်မှ ဖြစ်လာသော ပထမဆုံး နတ်ဒေဝါများဖြစ်သည်။
ဟီးဆီးယဒ်အလိုအရ ထိုနတ်ဘုရားများမှာ ဂိုင်ယာ (ကမ္ဘာမြေ)၊ တားတာရပ်စ် (ငရဲဘုံ)၊ အဲရော့စ် (တပ်မက်မှု တနည်း အချစ်)၊ အဲရာဘာ့စ် (အမှောင်ထု)၊ ဟဲမရာ (နေ့)၊ နစ် (ည) တို့ဖြစ်ကြသည်။
ဟီးဆီးယဒ်၏ ကမ္ဘာဦးနတ်မျိုးနွယ်များ ဟီးဆီးယဒ်၏ သီယိုဂန်နီကဗျာသည် ဘီစီ (၇၀၀) ဝန်းကျင်ခန့်ကဖြစ်ပြီး ယင်း၌ ပထမဆုံးနတ်မျိုးဆက်များကို ဖော်ပြထားသည်။
ပထမဆုံးအနေဖြင့် လေးမျိုးကို ပြသထားရာ ၎င်းတို့မှာ : ခေးယော့စ် ကမ္ဘာမြေ တားတာရပ်စ် အဲရော့စ် တို့ဖြစ်ကြသည်။
ထို့နောက် ဆက်လက်ပြဆိုသည်မှာ အဲရာဘာ့စ် ခေါ် အမှောင်ထု နှင့် ည ခေါ် နစ် (ခေးယော့စ်မှ မွေးဖွား) အီးသာ ခေါ် အလင်း နှင့် ဟဲမရာ ခေါ် နေ့ (ညနှင့် အမှောင်ထုတို့မှ မွေးဖွား) ယူရေးနပ်စ် ခေါ် ကောင်းကင် နှင့် ပွန်းတပ်စ် ခေါ် သမုဒ္ဒရာ (ကမ္ဘာမြေမှ မွေးဖွား) တို့ဖြစ်ကြသည်။
အခြားသော ရင်းမြစ်စာပေများတွင် ဤကမ္ဘာဦးနတ်များနှင့်ပတ်သက်၍ မတူညီသော ပုံစံ၊ အမည်နာမများဖြင့် ဖော်ပြမှုရှိသည်။
ခေးယော့စ် ဂရိဒဏ္ဍာရီ၌ ဟီးဆီးယဒ်၏ ဖန်တီးခြင်းဒဏ္ဍာရီမူအချို့တွင် ခေးယော့စ်ကို ပထမဆုံးတည်ရှိခဲ့သော ပုဂ္ဂိုလ်တစ်ဦးအဖြစ် ဖော်ပြသည်။
ထို့ကြောင့် ခေးယော့စ်ကို နတ်ဘုရားတစ်ပါးအဖြစ် နားလည်နိုင်သကဲ့သို့ ကောင်းကင်ဘုံ (heaven) နှင့် ကမ္ဘာမြေကြားရှိ အရာတစ်ခုအနေဖြင့်လည်း အခြားသော ရင်းမြစ်များအရ ထိုသို့ နားလည်နိုင်ပေသည်။
အချို့ရင်းမြစ်များက ခေးယော့စ်ကို အဲရော့စ်၊ နစ်တို့နှင့်အတူ စတင်ဖြစ်ခဲ့သောသူ ဟု ဖော်ပြကာ အခြားသောရင်းမြစ်များကမူ ခေးယော့စ်သည် စကြဝဠာ၌ ပထမဆုံး၊ တစ်ခုတည်းသော အရာဟုလည်း ရေးသားကြသည်။
ဂိုင်ယာ သီယိုဂန်နီအရ ဂိုင်ယာသည် ခေးယော့စ်မှ ဖြစ်ပေါ်ဖွဲ့စည်းသွားသော ပထမဆုံးအရာများထဲက တစ်ခုဖြစ်သည်။
မေထုန်မှုမပြုဘဲ ကောင်းကင်၊ တောင်တန်း၊ ပင်လယ်များကို မွေးဖွားခဲ့သည်။
ကောင်းကင်သည် နောက်ပိုင်းတွင် ဂိုင်ယာ၏ ယောက်ျားဖြစ်လာခဲ့လေသည်။
နစ် နစ် (အသံထွက် /နစ်ခ်စ်/) သည် "ည" ဖြစ်၍ မွိုင်ရိုင်း ခေါ် ကံကြမ္မာ ၏ မိခင်ဖြစ်၏။
အခြားသော သားသမီးများစွာလည်း ရှိသည်။
သီယိုဂန်နီကဗျာ၌ နစ်ကို အနက်ရောင်တောင်ပံဖြင့်ဟုဆိုကာ ပုံပြင်တစ်ပုဒ်၌ သူမသည် အဲရာဘာ့စ်တွင် ဥတစ်လုံးဥ၍ ထိုမှတဆင့် အဲရော့စ်ခေါ် ချစ်ခြင်းဖြစ်ပေါ်လာခဲ့သည်။
အဲရော့စ် အဲရော့စ် သည် ဂရိဒဏ္ဍာရီ၌ အချစ်နတ်ဘုရားဖြစ်၏။
ဟီးဆီးယဒ်မူအရ အဲရော့သ်သည် နတ်ဘုရားအားလုံးတွင် အချောမောဆုံးဖြစ်ပြီး နတ်ဘုရာူများ၊ လူသားများ၏ စိတ်နှင့် အတွေးများကို အောင်နိုင်၏ ဟုဆိုထားသည်။
တားတာရပ်စ် ဟီးဆီးယဒ်က တားတားရပ်စ်ကို ကမ္ဘာဦးနတ်ဘုရားတစ်ပ့အဖြစ်သော်လည်း အဝီစိကဲ့သို့ တွင်းနက်ကြီးအဖြစ်သော်လည်းကောင်း ဖော်ပြခဲ့သည်။
တားတာရပ်စ်သည် တိုက်တန်များကို ချုပ်နှောင်ခဲ့သည့်နေရာဖြစ်၍ ထောင်အဖြစ်လည်း ယူဆနိုင်သည်။
သို့သော် နေ့၊ ည၊ အိပ်စက်ခြင်း၊ သေခြင်း တို့နေထိုင်ရာအဖြစ်လည်း ယူဆကြ၏။
မြေအောက်ကမ္ဘာ၏ အလွန်နက်သော၊ ဝေးကွာသောနေရာအဖြစ်လည်း စဉ်းစားနိုင်ပေသည်။
ဟီးဆီးယဒ်ကပင် တိုက်တန်များထိုနေရာသို့ ကျရောက်ရန် ဆယ်ရက်ကြာမြင့်သည်ဟု ဖော်ပြခဲ့၏။
စောလတ် သည် ပုဂံခေတ် နရသိင်္ခမင်းနှင့် နရပတိစည်သူမင်းတို့၏ မိဖုရားတစ်ပါး ဖြစ်သည်။
မှန်နန်း အတွဲ ၁၊ ၂၀၀၃၊ စာ ၃၁၂၊ ၃၁၇ နန်းတွင်းရာဇဝင်ကျမ်းများက သူမ၏ ဘိုးဘေးများကို အမျိုးမျိုး ဖော်ပြကြသည်။
မဟာရာဇဝင်ကြီး (၁၇၂၄) က သူမသည် ဖခင် ရာဇသူနှင့် တောင်ပြင်သည်နှင့် ခင်အုံးတို့၏ တူမ မိခင် အိမ်တော်သည်တို့၏ အငယ်ဆုံး သမီးတော် ဖြစ်သည်ဟု ဆိုသည်။
မဟာရာဇဝင် အတွဲ ၁၊ ၂၀၀၆၊ စာ ၂၀၇ သို့သော် ရာဇဝင်သစ်ကျမ်း (၁၇၈၉)က သူမသည် မိဖုရား မင်းအောင်မြတ်၏ အငယ်ဆုံး ညီမဖြစ်သည်ဟု ဆိုသည်။
ရာဇဝင်သစ် အတွဲ ၁၊ ၂၀၁၂၊ စာ ၁၂၄ မှန်နန်း ရာဇဝင် (၁၈၃၂) ၏ ဖော်ပြချက်မှာ မဟာရာဇဝင်ကြီး နှင့် တူညီသည်။
မှန်နန်း အတွဲ ၁၊ ၂၀၀၃၊ စာ ၃၁၂ မိဖုရားစောလတ်တွင် နရသိင်္ခနှင့် သမီးတော်တစ်ဦး ရခဲ့သော်လည်း ထိုသမီးတော်မှာ ၁၁၇၀ ဆယ်စုနှစ်အစောပိုင်းတွင် ကွယ်လွန်ခဲ့သည်။
မှန်နန်း အတွဲ ၁၊ ၂၀၀၃၊ စာ ၃၁၇ မိဖုရားစောလတ်သည် နရပတိစည်သူ ထီးနန်းစိုးစံနေစဉ်ကာလ (၁၁၈၆ တွင် မိဖုရား ဝေဠုဝတီ ကွယ်လွန်ပြီးချိန်) တွင် ကွယ်လွန်ခဲ့ပြီး အခြားမိဖုရားတစ်ပါးက မြောက်နန်းမတော် မိဖုရားနေရာကို ဆက်ခံခဲ့သည်။
ရာဇဝင်သစ် အတွဲ ၁၊ ၂၀၁၂၊ စာ ၁၃၃ ကိုးကား ကျမ်းပြုစာရင်း Category:ပုဂံခေတ် မိဖုရားခေါင်များ Category:ပုဂံခေတ် မိဖုရားများ။
ကကိုင်းဘောရွာ()သည် ကရင်ပြည်နယ်၊ ဖာပွန်ခရိုင်၊ ဖာပွန်မြို့နယ်၊ ကတိုင်တိကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၆၉၉၂၆ ဖြစ်သည်။
၂၀၁၄ သန်းခေါင်စာရင်းအရ ကတိုင်တိကျေးရွာအုပ်စုတွင် အိမ်ခြေပေါင်း ၄၆၀ အိမ် ရှိကာ၊ လူဦးရေစုစုပေါင်း ၂၈၂၀ ဦး နေထိုင်သည်။
ကိုးကား ကဏ္ဍ:ဖာပွန်မြို့နယ်ရှိ ရွာများ။
ကကုလားရွာ()သည် ကရင်ပြည်နယ်၊ ဖာပွန်ခရိုင်၊ ဖာပွန်မြို့နယ်၊ ကတိုင်တိကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၆၉၉၂၇ ဖြစ်သည်။
ကတိုင်တိရွာ()သည် ကရင်ပြည်နယ်၊ ဖာပွန်ခရိုင်၊ ဖာပွန်မြို့နယ်၊ ကတိုင်တိကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၆၉၉၂၅ ဖြစ်သည်။
ကတောင်သူရွာ()သည် ကရင်ပြည်နယ်၊ ဖာပွန်ခရိုင်၊ ဖာပွန်မြို့နယ်၊ ကတိုင်တိကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၆၉၉၂၉ ဖြစ်သည်။
ကရှမ်းရွာ()သည် ကရင်ပြည်နယ်၊ ဖာပွန်ခရိုင်၊ ဖာပွန်မြို့နယ်၊ ကတိုင်တိကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၆၉၉၂၈ ဖြစ်သည်။
ညာပေါ်ခီးရွာ()သည် ကရင်ပြည်နယ်၊ ဖာပွန်ခရိုင်၊ ဖာပွန်မြို့နယ်၊ ကတိုင်တိကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၆၉၉၃၃ ဖြစ်သည်။
ထီးသဲလေရွာ()သည် ကရင်ပြည်နယ်၊ ဖာပွန်ခရိုင်၊ ဖာပွန်မြို့နယ်၊ ကတိုင်တိကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၆၉၉၃၁ ဖြစ်သည်။
နို့ဖေါထီးရွာ()သည် ကရင်ပြည်နယ်၊ ဖာပွန်ခရိုင်၊ ဖာပွန်မြို့နယ်၊ ကတိုင်တိကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၆၉၉၃၂ ဖြစ်သည်။
မြောက်ပြင်သည် ("မြောက်နန်းမတော်မိဖုရား" ဟု အဓိပ္ပာယ်ရ) သည် ပုဂံခေတ် ထီးလိုမင်းလိုမင်း၏ မိဖုရားတစ်ပါး ဖြစ်သည်။
မှန်နန်း အတွဲ ၁၊ ၂၀၀၃၊ စာ ၃၃၀ သူမတွင် သားသမီးမွေးဖွားခြင်း မရှိခဲ့ပေ။
ကိုးကား ကျမ်းပြုစာရင်း Category:ပုဂံခေတ် မိဖုရားများ။
ပိုမာတဲရွာ()သည် ကရင်ပြည်နယ်၊ ဖာပွန်ခရိုင်၊ ဖာပွန်မြို့နယ်၊ ကတိုင်တိကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၆၉၉၃၀ ဖြစ်သည်။
thumbnail|250px|ပန်းလောင်မြစ်ရှိ ကင်းတားဆည် ပန်းလောင်မြစ်သည် မန္တလေးတိုင်းဒေသကြီး၊ သာစည်မြို့နယ် ယင်းမာပင်အနောက်မြောက်ဘက် ဘုရားငါးဆူရွာအရှေ့ဘက် လေး မိုင်က၍ စတင်မြစ်ဖျားခံပြီး စုစုပေါင်း အလျား မိုင် ၁၂၀ ခန့်ရှည်လျားသည်။
အနောက်ဘက်မှ အရှေ့သို့ အနည်းငယ် စီးဆင်းပြီး ကြပ်စခန်းရွာတွင် မြောက်ဘက်ဘက်သို့ စီးဆင်းသွားသည်။
ရှမ်းပြည်နယ် ရွာငံမြို့နယ် မင်းပလောင်ရွာ ရနဲရွာအနီး အနောက်ဘက်မှနေ၍ မြောက်ဘက်သို့ သွားသည်။
ပြဒါးလင်းဂူ သဘာဝဘေးမဲ့တောသည် ဤမြစ်၏ အရှေ့ဘက်တွင် ရှိသည်။
ကင်းတားဆည်သည်လည်း ပန်းလောင်မြစ်ကို အကြောင်းပြု၍ ဖြစ်လာရသည်။
ပန်းလောင်မြစ်သည် တံတားဦးလေဆိပ်၏အရှေ့တောင်ဘက် ကျောက်ဆည်မြို့ အနောက်တောင်ဘက်တွင် စမုံမြစ်တွင်း ကြိုတင်စီးဝင်၍ တံတားဦး အင်းဝအနီးတွင် မြစ်ငယ်မြစ်တွင်း စီးဝင်သည်။
ပန်းလောင်မြစ်ပေါ်တွင် ကင်းတား ရေလှောင်တမံနှင့် ရေလွှဲဆည်သုံးခု တည်ရှိသည်။
နေဦးကျော်ထွန်း သည် မြန်မာနိုင်ငံသား စစ်တုရင်ကစားသမားတစ်ဦးဖြစ်၍ မြန်မာနိုင်ငံရှိ စစ်တုရင် အင်တာနေရှင်နယ်မာစတာ IM ဘွဲ့ရ ၅ ဦးထဲမှ တစ်ဦးဖြစ်သည်။
ပြည်တွင်းစစ်တုရင်ပြိုင်ပွဲများနှင့် နိုင်ငံတကာစစ်တုရင်ပြိုင်ပွဲများတွင် ဝင်ရောက်ယှဉ်ပြိုင်ခဲ့ပြီး နိုင်ငံတကာ ဆုတံဆိပ်များစွာကို ရရှိခဲ့သူဖြစ်သည်။
ကို​ယ်ရေးအကျဉ်း ၁၉၇၅ ခုနှစ် ဩဂုတ်လ (၁၇)ရက် တနင်္ဂနွေနေ့တွင် မုံရွာမြို့၌ ဦးကျော်သန်းထွန်းနှင့် ဒေါ်အေးအေးကြင် တို့မှ မွေးဖွားခဲ့သည်။
၂၀၀၁ တွင် မန္တလေးတက္ကသိုလ် မှ ရူပဗေဒ အထူးပြုဘာသာရပ်ဖြင့် မဟာသိပ္ပံဘွဲ့ (ဂုဏ်ထူး) ဘွဲ့ရခဲ့၍ ၂၀၀၉ တွင် သုတနည်းပညာ ဒီပလိုမာဘွဲ့ ကို မန္တလေးတက္ကသိုလ်မှ ထပ်မံရရှိခဲ့သည်။
နေဦးကျော်ထွန်း သည် စစ်တုရင်ကို ၆နှစ်သားမှစတင် ကစားခဲ့ပြီး ၁၂နှစ်သားအရွယ်တွင် စစ်တုရင်ပြိုင်ပွဲများ စတင်ယှဉ်ပြိုင် ကစားခဲ့ကာ အသက် (၁၇)နှစ်၌ ပဏာမ လက်ရွေးစင်အဖြစ်ရွေးချယ် ခံခဲ့ရသည်။
ထို့နောက် ၁၉၉၇ တွင် နိုင်ငံ့လက်ရွေးစင် စစ်တုရင်ကစားသမား ဖြစ်လာခဲ့လေသည်။
ထိုနှစ်တွင်ပင် ပထမဦးဆုံး နိုင်ငံတကာပြိုင်ပွဲ အတွေ့အကြုံအဖြစ် အင်ဒိုနီးရှားနိုင်ငံ၊ ဂျကာတာမြို့တွင် ကျင်းပပြုလုပ်ခဲ့သည့် ကမ္ဘာ့မြို့တော်များ စစ်တုရင်ပြိုင်ပွဲ၌ FIDE rating 2395 စတင်ရရှိခဲ့ကာ ၁၉၉၈ ခုနှစ်တွင် IM (Norm)အင်တာနေရှင်နယ်မာစတာစံနှုန်း ရရှိခဲ့သည်။
၁၉၉၉ ပြည့်နှစ်တွင် ကမ္ဘာ့စစ်တုရင် အဖွဲ့ချုပ်မှ ချီးမြှင့်သည့် ဒုတိယအမြင့်ဆုံးဆုဖြစ်သည့် အင်တာနေရှင်နယ်မာစတာ ( IM ) ဘွဲ့ ကို ရရှိခဲ့သည့်အပြင် Grandmaster (Norm) ပထမအကြိမ်အဖြစ် ရရှိခဲ့သည်။
၂၀၀၁ ခုနှစ်တွင် မြန်မာနိုင်ငံ စစ်တုရင်အဖွဲ့ချုပ်က ကြီးမှူးကျင်းပသည့် (၂၇)ကြိမ်မြောက် အမျိုးသား တံခွန်စိုက် စစ်တုရင်ပြိုင်ပွဲ၌ ချန်ပီယံဆု ရရှိခဲ့သည်။
၎င်းနှစ်တွင် ဘရူနိုင်းနိုင်ငံက ကျင်းပပြုလုပ်ခဲ့သော International Open ပြိုင်ပွဲ၌ 2nd Asean Player ဆု ရရှိခဲ့သည်။
၂၀၀၂ ၌ မလေးရှားနိုင်ငံက ကျင်းပပြုလုပ်သည့် Merdeka Open Team Rapid ပြိုင်ပွဲ၌ ကြေးတံဆိပ် တတိယဆုရရှိခဲ့၍ ထို့နောက် စင်ကာပူနိုင်ငံက ကျင်းပပြုလုပ်သည့် Rating Tournament ပြိုင်ပွဲ၌လည်း ပထမဆု ရရှိခဲ့သည်။
၂၀၀၄ ခုနှစ်တွင် ထိုင်းနိုင်ငံ၌ ကျင်းပပြုလုပ်သည့် Bangkok 2ND ASEAN MASTERS GM ပြိုင်ပွဲ၌ ဒုတိယမြောက် GM (Norm) ထပ်မံရရှိခ​ဲ့လေသည်။
https://ratings.fide.com/report.phtml?event=29124 ၂၀၀၈ တွင် ဖိလစ်ပိုင်နိုင်ငံ အော်လန်ဂါပူးမြို့တွင် ကျင်းပပြုလုပ်ခဲ့သော International Open ပြိုင်ပွဲ၌ သတ္တမဆု ရရှိခဲ့သည်။
၂၀၁၁ တွင် FIDE မှပေးအပ်ချီးမြှင့်သော (FIDE Instructor) နည်းပြဘွဲ့၊ ၂၀၁၂ ခုနှစ်တွင် မြန်မာ့ ရိုးရာစစ်တုရင်၊ မြန်မာ့ရိုးရာ တံခွန်စိုက် စစ်တုရင်ပြိုင်ပွဲ၌ ချန်ပီယံဆု၊ ၂၀၁၃-ဆီးဂိမ်းစ်ပြိုင်ပွဲတွင် မြန်မာနိုင်ငံအတွက် ကြေးတံဆိပ် ၃ ခု စသည်ဖြင့် ဆုအသီးသီးရရှိခဲ့သည်။
၂၀၁၄ ၌ မြန်မာနိုင်ငံ ရန်ကုန်မြို့တွင် ကျင်းပပြုလုပ်ခဲ့သော GM Zaw Win Lay Memorial Myanmar International Open Chess Championship ၌ GM ၃ ဦး ( ရုရှားနိုင်ငံသား ၂ ဦး နှစ် ဥဇဘက်ကစ္စတန်နိုင်ငံသား ၁ ဦး ) တို့နှင့် ၃ ပွဲဆက် သရေ ကစားနိုင်ခဲ့သည်။
ပွဲစဉ် (၉) တွင် ဗီယက်နမ်နိုင်ငံသား GM နဲ့ တွေ့ဆုံခဲ့ပြီး အနိုင်ရရှိပါက GM ဖြစ်မည့် နောက်ဆုံး GM(Norm) ရရှိနိုင်သော်လည်း ရှုံးနိမ့်သွားသောကြောင့် Best Myanmar Player ဆုသာ ရရှိခဲ့သည်။
FIDE Arbiter Diploma ကို ၂၀၁၆ တွင် ရရှိခဲ့ပြီးhttps://arbiters.fide.com/news/2122 ၂၀၁၇ ခုနှစ်တွင် မလေးရှားနိုင်ငံ ကွာလာလမ်ပူမြို့တွင် ကျင်းပပြုလုပ်ခဲ့သည့် First Friday IM norm tournament ပြိုင်ပွဲတွင် တတိယဆု ရရှိခဲ့သည်။
https://chessbase.in/news/First_Friday_IM_norm_tournament ၂၀၁၈ ခုနှစ်တွင် ဂျော်ဂျီယာနိုင်ငံက ကျင်းပပြုလုပ်သည့် World Olympic Chess 2018 ပြိုင်ပွဲသို့ ဝင်ရောက်ယှဉ်ပြိုင်ရာ ၁၀ ပွဲ ကစားရာတွင် ၃ ပွဲနိုင် ၊ ၆ ပွဲ သရေ နှင့် ၁ ပွဲ ရှုံး ဖြစ်ခဲ့ပြီး FIDE rating အနည်းငယ် ထပ်တက်ခဲ့သည်။
၂၀၁၉ ခုနှစ် ASEAN AGE Group ပြိုင်ပွဲတွင် ရွှေတံဆိပ်ဆု ၄ ခု ထပ်မံ ရရှိခဲ့သည်။
လက်ရှိအခြေအနေ ယခုလက်ရှိတွင် အထက်မြန်မာပြည် စစ်တုရင်အဖွဲ့ချုပ် အကယ်ဒမီ၌ နည်းပြချုပ်အဖြစ်လည်းကောင်း၊ မန္တလေးမြို့ ဗထူးအားကစားကွင်းရှိ မျိုးဆက်သစ် စစ်တုရင် ချန်ပီယံလူငယ်များ ပြုစုပျိုးထောင်နိုင်ရန် ရည်ရွယ်ချက်ဖြင့် ဖွင့်လှစ်ထားသည့် Winner Chess Training Center ၌လည်း စစ်တုရင်နည်းပြချုပ်အဖြစ် လည်းကောင်း ဆောင်ရွက်လျက်ရှိသည်။
ဖာလုံရွာလေးရွာ()သည် ကရင်ပြည်နယ်၊ ဖာပွန်ခရိုင်၊ ဖာပွန်မြို့နယ်၊ ကတိုင်တိကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၆၉၉၃၄ ဖြစ်သည်။
စောစိုး သည် ပုဂံခေတ် ကျော်စွာဘုရင်၏ မိဖုရားတစ်ပါးဖြစ်သည်။
မှန်နန်း အတွဲ ၁၊ ၂၀၀၃၊ စာ ၃၆၀ နန်းတွင်းရာဇဝင်ကျမ်းများတွင် သူမကို ကျော်စွာဘုရင်၏ မိဖုရားခေါင်အဖြစ် သတ်မှတ်ဖော်ပြကြသော်လည်း သမိုင်းပညာရှင်များက စောသစ်မထီးကိုသာ မိဖုရားခေါင်အဖြစ် သတ်မှတ်ထားကြသည်။
ဘရှင် ၁၉၈၂၊ စာ ၄၂ စောစိုးသည် ပုဂံဘုရင်ခံ စောနစ်၊ သရက်မြို့စား မင်းရှင်စော၊ မိဖုရား စောမင်းရ၊ မိဖုရား စောနှောင်း၊ နှင့် မိဖုရား မွေးမယ်တော်တို့၏ မယ်တော် ဖြစ်သည်။
ထို့အပြင် သူမသည် အင်းဝဘုရင် မင်းကြီးစွာစော်ကဲ၏ ခမည်းတော်ဖက်မှ အဘွားတော်စပ်သူ ဖြစ်သည်။
မျိုးရိုးစဉ်ဆက် အောက်ပါဇယားသည် မှန်နန်း ရာဇဝင်တွင် ဖော်ပြထားသော မိဖုရားစောစိုး၏ မျိုးရိုးစဉ်ဆက်ပြ ဇယား ဖြစ်သည်။
သူမ၏ ခမည်းတော်သည် ညောင်ဦးဖီးမျိုးရိုးမှ ဆင်းသက်လာသူဖြစ်ပြီး၊ သူမသည် မယ်တော်ဖက်မှ ကျစွာမင်းကြီး၏ မြေးတော်စပ်သူဖြစ်သည်။
မြောက်ပြင်သည် ("မြောက်နန်းမတော်မိဖုရား" ဟု အဓိပ္ပာယ်ရ) သည် ပုဂံခေတ် ထီးလိုမင်းလိုမင်း၏ ဒုတိယမြောက် မြောက်နန်းမတော် မိဖုရား ဖြစ်သည်။
နန်းတွင်းရာဇဝင်ကျမ်းများက ပထမ မြောက်နန်းမတော်မိဖုရား စောလတ် ပြီးနောက် ဆက်ခံသူကို ကွဲလွဲစွာ ဖော်ပြကြသည်။
ရာဇဝင်သစ်ကျမ်း (၁၇၈၉) က ဒုတိယ မြောက်နန်းမတော် မိဖုရားသည် ကျန်စစ်သား၏ သူငယ်ချင်းနှင့် ရဲဘော်ရဲဖက်ဖြစ်သော ညောင်ဦးဖီး၏ မြစ် ဖြစ်သည်ဟု ဆိုသည်။
ရာဇဝင်သစ် အတွဲ ၁၊ ၂၀၁၂၊ စာ ၁၃၃ သို့သော် မဟာရာဇဝင်တော်ကြီး (၁၇၂၄) နှင့် မှန်နန်း ရာဇဝင် (၁၈၃၂) တို့ကမူ ညောင်ဦးဖီး၏ မြစ်မှာ တောင်နန်းမတော် မိဖုရားဖြစ်သည်ဟု ဆိုသည်။
မဟာရာဇဝင် အတွဲ ၁၊ ၂၀၀၆၊ စာ ၂၁၂မှန်နန်း အတွဲ ၁၊ ၂၀၀၃၊ စာ ၃၁၇ ယင်းအစား မဟာရာဇဝင်နှင့် မှန်နန်းတို့က ပန်းရင်း ကို မြောက်နန်းမတော် မိဖုရားအဖြစ် ဖော်ပြသည်။
ရာဇဝင်သစ် က ပန်းရင်းကို အနောက်နန်းမတော် မိဖုရားဟု ဖော်ပြသည်။
ရာဇဝင်ကျမ်းသုံးစောင်စလုံးက ညောင်ဦးဖီး၏ မြစ်တွင် သားတော် သုံးပါးရှိပြီး၊ မိဖုရား ပန်းရင်းတွင် သားတော် တစ်ပါးရှိသည်ကို တူညီစွာ ဖော်ပြကြသည်. ကိုးကား ကျမ်းပြုစာရင်း Category:ပုဂံခေတ် မိဖုရားများ။
စောမင်းဝိုင်း (ဖွားစော ဟုလည်း သိကြ) သည် ပုဂံခေတ် နရသိင်္ဃ ဥဇနာမင်းသား၏ မိဖုရားနှစ်ပါးအနက် တစ်ပါး ဖြစ်သည်။
သန်းထွန်း ၁၉၆၄၊ စာ ၁၃၄ နရသိင်္ဃကို မည်သည့်ရာဇဝင်ကျမ်းကမှ ပုဂံဘုရင်အဖြစ် ဖော်ပြခြင်း မပြုသော်လည်း အိပ်ဂျီလုစ် နှင့် ဒေါက်တာသန်းထွန်းကဲ့သို့သော သမိုင်းပညာရှင်အချို့က နရသိင်္ဃကို ဘုရင်တစ်ပါးအဖြစ် အသိအမှတ်ပြုကြသည်။
ထင်အောင် ၁၉၇၀၊ စာ ၄၃သန်းထွန်း ၁၉၆၄၊ စာ ၁၃၂ ဒေါက်တာထင်အောင်နှင့် မိုက်ကယ်အောင်သွင်ကဲ့သို့သော အချို့သော သမိုင်းပညာရှင်များကမူ နရသိင်္ဃအား ဘုရင်အဖြစ် အသိအမှတ် မပြုကြပေ။
အောင်-သွင် နှင့် အောင်-သွင် ၂၀၁၂၊ စာ ၉၉ ကျောက်စာအထောက်အထားများအရ သူမသည် နရသိင်္ဃနှင့် အေဒီ ၁၂၁၂ တွင် လက်ထပ်ပြီး ဖြစ်နိုင်ပြီး အသက် ၁၈ မှ ၂၀ နှစ်အတွင်း ရှိနိုင်သည်။
ဘရှင် ၁၉၈၂၊ စာ ၃၆ သူမသည် နရသိင်္ဃ၏ ပထမဆုံးဇနီး (သို့မဟုတ် မိဖုရားခေါင်) မဟုတ်သော်လည်း မိဖုရားခေါင်၏ သားတော်နှစ်ပါးထက် သူမ၏ သားတော် ဥဇနာက ထီးနန်းဆက်ခံသည်ကို ထောက်ရှု၍ သူမသည် ဩဇာအာဏာကြီးမားသူ ဖြစ်နိုင်ကြောင်း သိရသည်။
မိဖုရားစောမင်းဝိုင်း၏ နောင်တော်နှစ်ပါးမှာ အထက်တန်း အုပ်ချုပ်ရေး အရာရှိများ ဖြစ်ကြသည်။
ဒုတိယနောင်တော်မှာ မနောရာဇာ (မဟာသမန်ကြီး ဟုလည်း သိကြ) ဖြစ်ပြီး ကျစွာနှင့် ဥဇနာမင်းများလက်ထက်တွင် အမတ်ကြီးအဖြစ် အမှုထမ်းခဲ့သူ ဖြစ်သည်။
ဘရှင် ၁၉၈၂၊ စာ ၃၃သန်းထွန်း ၁၉၆၄၊ စာ ၁၄၂ သူမလှူဒါန်းခဲ့သော မင်းဝိုင်းဘုန်းကြီးကျောင်းရှိ ကျောက်စာအရ သူမသည် အေဒီ ၁၂၇၃ ဖေဖော်ဝါရီ ၉ ရက်နေ့ အထိ သက်ရှိထင်ရှား ရှိနေဆဲ ဖြစ်သည်။
Taw, Forchhammer 1899: 127 အခြားကျောက်စာတစ်ခုအရ သူမသည် ၁၂၇၇ အောက်တိုဘာတွင် ကွယ်လွန်ခဲ့ခြင်း ဖြစ်နိုင်သည်။
သူမသည် ပုဂံခေတ် မိဖုရား ဖွားစော သုံးဦးတွင် ပထမဆုံး ဖွားစော ဖြစ်သည်။
အခြားနှစ်ဦးမှာ ဥဇနာမင်းနှင့် နရသီဟပတေ့တို့၏ မိဖုရားခေါင် စောလှဝန်းနှင့် ကျော်စွာဘုရင်၏ မိဖုရား စောသစ်မထီးတို့ ဖြစ်ကြသည်။
Maha Yazawin Vol. 1 2006: 234 မှတ်စု ကိုးကား ကျမ်းပြုစာရင်း ကဏ္ဍ:ပုဂံခေတ် မိဖုရားများ Category:၁၁၉၀ ဆယ်စုနှစ် မွေးဖွားသူများ Category:၁၂၇၀ ဆယ်စုနှစ် ကွယ်လွန်သူများ။
ခင်တန် သည် ပုဂံခေတ် ကျန်စစ်သားမင်း၏ မိဖုရားတစ်ပါး ဖြစ်သည်။
Harvey 1925: 38 ကိုးကား ကျမ်းပြုစာရင်း ကဏ္ဍ:ပုဂံခေတ် မိဖုရားများ ကဏ္ဍ:၁၁ ရာစု မြန်မာ အမျိုးသမီးများ။
စောမိပြန် သည် ပုဂံခေတ် ထီးလိုမင်းလိုမင်း၏ အလယ်နန်းမတော် မိဖုရားတစ်ပါး ဖြစ်သည်။
မိဖုရားသည် အလောင်းစည်သူမင်း၏ မြစ်တော်စပ်သူဖြစ်ပြီး သားသမီး မွေးဖွားခဲ့ခြင်း မရှိပေ။
မဟာရာဇဝင် အတွဲ ၁၊ ၂၀၀၆၊ စာ ၂၃၀ရာဇဝင်သစ် အတွဲ ၁၊ ၂၀၁၂၊ စာ ၁၃၆မှန်နန်း အတွဲ ၁၊ ၂၀၀၃၊ စာ ၃၃၀–၃၃၁ ကိုးကား ကျမ်းပြုစာရင်း Category:ပုဂံခေတ် မိဖုရားများ။
ယူဂျယ်ဆော့ (; ဩဂုတ် ၁၄၊ ၁၉၇၂ မွေး)သည် တောင်ကိုရီးယား ရုပ်သံပုဂ္ဂိုလ်ကျော်တစ်ဦး ဖြစ်သည်။
တောင်ကိုရီးယား ရုပ်သံအစီအစဉ် အများစုတွင် အစီအစဉ်မှူးအဖြစ် ဆောင်ရွက်ခဲ့၊ ဆောင်ရွက်လျက်ရှိပြီး မဟာဆု(Daesang) အဆု ၂၀ အထိ စံချိန်တင် ရရှိထားသည့် တစ်ဦးတည်းသော ရုပ်သံဖျော်ဖြေသူလည်းဖြစ်သည်။
တင်္ခနုပ္ပတ္တိဉာဏ်ရွှင်သူတစ်ဦးဖြစ်ပြီး၊ လေ့လာမှုများအရ ယူကျဲဆောက်သည် တောင်ကိုရီးယားနိုင်ငံ၏ ထိပ်တန်း ဟာသလူရွှင်တော်နှင့် ရုပ်သံပုဂ္ဂိုလ်ကျော်ဖြစ်သည်ဟု ဖော်ပြကြသည်။
ထို့အပြင်‌ တောင်ကိုရီးယားနိုင်ငံ၏ =နိုင်ငံ့ MC= အဖြစ်သတ်မှတ်ခြင်းခံထားရသူလည်းဖြစ်သည်။
တောင်ကိုရီးယားနိုင်ငံ၏ နာမည်အကျော်ကြားဆုံးနှင့် လူကြိုက်အများဆုံး အနုပညာရှင်တစ်ယောက်ဟုဆိုက မှားအံ့မထင်ပေ။
အစောပိုင်းကာလနှင့် ပညာရေး ယူကျဲဆောက်ကို ၁၉၇၂၊ ဩဂုတ်လ ၁၄ရက်နေ့တွင် ဆိုးလ်မြို့၌ မွေးဖွားသည်။
မွေးချင်းသုံးယောက်အနက် အကြီးဆုံးဖြစ်သည်။
၁၉၈၅တွင် ဆိုးလ်မြို့ ယိုအူဟျွန်း မူလတန်းကျောင်းမှ မူလတန်းအောင်သည်။
၁၉၈၈တွင် ဆိုးလ်မြို့ ဆူယူအလယ်တန်းကျောင်းမှ အလယ်တန်းအောင်သည်။
၁၉၉၁တွင် ဆိုးလ်မြို့ ယုံးမွန်းအထက်တန်းကျောင်းမှ အထက်တန်းအောင်သည်။
ထိုနှစ်၌ပင် ယူကျဲဆောက်သည် ဆိုးလ်အနုပညာသိပ္ပံ၊ သရုပ်ဆောင်ပညာဌာနသို့ ဝင်ရောက်ခဲ့သည်။
အနုပညာခရီး ကနဦးအစ ၁၉၉၁ခုနှစ်က ကောလိပ်ကျောင်းသားများအတွက် ရည်ရွယ်တင်ဆက်သည့် KBS Comedian Festivalတွင် ချွဲဆွန်းဂယောင်းနှင့်အတူ ကြော်ငြာပြက်လုံးထုတ်ရင်း ရုပ်သံလောကသို့ ဝင်ရောက်လာသည်။
New Kids on the Block သီဆိုသည့် တစ်ဆင့်ပြီးတစ်ဆင့်သီချင်းကို ပြန်လည်ကပြမှုသည်လည်း အစောပိုင်းကာလ အမှတ်တရတစ်ခုပင် ဖြစ်သည်။
အညတရ ဟာသလူရွှင်တော်အဖြစ် ကိုးနှစ်မျှ လူမသိသူမသိ ကျင်လည်ရင်း၊ ၂၀၀၂ခုနှစ်တွင် မင်းသမီး ချွဲဂျင်းရှီးလ်၏ အကူအညီနှင့် Live and Enjoy Togetherအစီအစဉ်တွင် အစီအစဉ်မှူးအဖြစ် တင်ဆက်ရသည်။
ထို့နောက် ဂန်ဟိုဒုံး၊ လီဟွီဂျယ်၊ ဂင်ဟန်ဆော့တို့နှင့်အတူ The Crash of MCs အစီအစဉ်တွင် တင်ဆက်ရာကစ၍ နာမည်ရလာသည်။
ယူကျဲဆောက်သည် သူ၏ ပထမဆုံး အထူးဆုကြီးကို Happy Together talk skowမှ ရသည်။
နိုင်ငံ့အမ်စီအဖြစ် အသိအမှတ်ပြုခံရခြင်း X Man တောင်ကိုရီးယားတွင် ကြည့်ရှုမှုအများဆုံးနှင့် နာမည်အကျော်ဆုံး ဖြစ်ခဲ့သည့် X Man အစီအစဉ်တွင် တင်ဆက်ခဲ့ရသည်။
ထိုစဉ်ကာလအတွင်း ယူကျဲဆောက်သည် တစ်ဟုန်ထိုး အောင်မြင်ခဲ့ပြီး၊ အခြားအစီအစဉ်များတွင် နိုင်ငံ့အမ်စီဟု သမုတ်ခံရသည်။
ထို့နောက် အက်စ်ဘီအက်စ်၏ New X-Man၊ Old TV၊ Haja! Go! စသဖြင့် အစီအစဉ်မျိုးစုံတွင် တင်ဆက်ခဲ့သည်။
ထိုအစီအစဉ်များမှာ ထင်သလောက်မပေါက်ဘဲ ဖျက်သိမ်းခဲ့ရသော်လည်း၊ X Man မှာမူ နိုင်ငံတကာ အသိုင်းအဝိုင်းထိ ထိုးဖောက်နိုင်ခဲ့သည့်အတွက် ယူကျဲဆောက်သည် ဟာလျူ ပရိသတ်များအကြား ရေပန်းစားခဲ့သည်။
Infinity Challenge ယူကျဲဆောက်သည် အားပေးနှုန်းကောင်းသည့် Infinity Challenge အစီအစဉ်တွင်လည်း ပါဝင်တင်ဆက်ခဲ့သည်။
၂၀၀၅ခုနှစ်ကစ၍ အဓိက အစီအစဉ်မှူးအဖြစ် ဆောင်ရွက်ခဲ့သလို၊ ထိုအစီအစဉ်၏ founder တစ်ဦးဖြစ်သည်။
အစကနဦးပိုင်းတွင် rating နည်းသော်လည်း၊ နောက်ပိုင်းတွင် ကိုရီးယားနိုင်ငံတွင်း နာမည်အကြီးဆုံးနှင့် အလွှမ်းမိုးနိုင်ဆုံး အစီအစဉ်တစ်ခု ဖြစ်ခဲ့သည်။
ထိုအစီအစဉ်သည် နေရှင်နယ်ရသစုံရှိုးဟု ခေါ်ဝေါ်ခြင်းခံရပြီး၊ ပုံစံတူအစီအစဉ်များ၏ ရှေ့ပြေးဖြစ်ခဲ့သည်။
ဒီဇင်ဘာ ၂၊ ၂၀၀၆ကစ၍ စနေနေ့ ညနေခင်းတိုင်းအတွက် ကြည်ရှုမှုအများဆုံးအချိန် (prime time)၏ ကြည့်ရှုမှုအများဆုံး အစီအစဉ်ဖြစ်ခဲ့သည်။
"The rating of Muhan Dojeon renewed again to its highest mark" . Star News (in Korean). November 26, 2006. Retrieved 2013-07-02. အောက်တိုဘာ ၂၀၊၂၀၁၂တွင် ထုတ်လွှင့်သော "Pause" special (S04E300)၌ Infinity Challenge၏ တွဲဖက်အစီအစဉ်မှူး ဂျောင်ဒုံဟွန်းနှင့်အတူ နှစ်ယောက်သား စကားပြောကြရင်း၊ ယူကျဲဆောက်က "သူ၏ ရုပ်သံ၊ ရသစုံဘဝသည် Infinity Challenge၏ ကံကြမ္မာနှင့် ဆက်နွှယ်နေမှာဖြစ်ကြောင်း၊ ယခုကဲ့သို့ အစီအစဉ်မျိုး မည်သည့်အခါမှ ပြန်လုပ်နိုင်မည်မထင်ကြောင်း၊ မည်သို့ပင် ကြိုးစားပါစေ ယခုအစီအစဉ်မျိုး နောက်တစ်ခု ပြန်လုပ်ရန်မှာ မဖြစ်နိုင်ကြောင်း" ဖွင့်ဟဖူးသည်။
Talk show များ ယူကျဲဆောက်သည် Come to Play အစီအစဉ်တွင် ဂင်ဝန်းဟီးနှင့်အတူ တွဲဖက်၍လည်းကောင်း၊ Happy Together season 3တွင် လည်းကောင်း ပါဝင်ခဲ့သည်။
အထူးအားဖြင့် Happy Togetherအစီအစဉ်သည် အရှည်ကြာဆုံးနှင့် ကြည့်ရှုနှုန်းကောင်းကောင်း တည်ငြိမ်စွာရရှိထားသည့် talk show တစ်ခုဖြစ်သည်။
မင်္ဂလာရှိသောတနင်္ဂနွေနေ့ ရသစုံအစီအစဉ်များ (Family Outingနှင့် Running Man) ယူကျဲဆောက်သည် အက်စ်ဘီအက်စ်၏ တနင်္ဂနွေ ရသစုံအစီအစဉ်ဖြစ်သည့် Family Outingတွင် အဓိက အစီအစဉ်မှူးအဖြစ် ဆောင်ရွက်ခဲ့သည်။
လီဟျိုရီ၊ ယွန်းဂျုံရှင်း၊ ဂင်ဆူရို၊ လီချွန်းဟီး၊ ဂန်ဒယ်ဆောင်း၊ ဘတ်ယယ်ဂျင်း၊ ဂင်ဂျုံးဂု (အပိုင်း၁၉ကစ၍)တို့နှင့်အတူ မိသားတစ်စုကဲ့သို့ ဝိုင်းဝန်းဆောင်ရွက်ကြခြင်းဖြစ်သည်။
Family Outingသည် တောင်ကိုရီးယား၏ အားပေးမှုနှုန်းမြင့်ပြီး၊ နေ့လယ်ပိုင်းပြသသည့် အစီအစဉ်ဇယား၏ ထိပ်ဆုံးတွင် တသမတ်တည်းရှိကာ ဟာလျူဖန်များအကြား ရေပန်းစားခဲ့သည်။
၁၁ ဇူလိုင် ၂၀၁၀ကစ၍ ယူကျဲဆောက်သည် Infinity Challengeက ဟားဟား၊ Family Outingက ဂင်ဂျုံးဂု၊ အခြားအနုပညာရှင်များဖြစ်သည့် ဂျီဆော့ဂျင်၊ ဂယ်ရီ (အပိုင်း ၃၂၄ကတည်းက ၎င်း၏ဂီတပိုင်းတွင် အာရုံစိုက်ရန် နုတ်ထွက်သွား)၊ ဆုန်းဂျီဟို၊ လီဂွမ်ဆူ၊ ဆုန်းဂျွန်းဂီ (၎င်း၏ သရုပ်ဆောင်ပိုင်းတွင် အာရုံစိုက်ရန် အပိုင်း ၄၁ကတည်းက နုတ်ထွက်သွား)၊ လစ်ဇီ (အကြောင်းအရင်းတစ်စုံတစ်ရာ မသိရဘဲ နုတ်ထွက်သွား)၊ (အပိုင်း ၃၄၆ကစ၍ ပါဝင်လာသည့်) ယန်ဆယ်ချန်း၊ ဂျောင်ဆိုမင်းတို့နှင့်အတူ Running Man အစီအစဉ်တွင် တင်ဆက်ခဲ့သည်။
အစပိုင်းတွင် ကြည့်ရှုနှုန်းနည်းသော်လည်း၊ နောက်ပိုင်းတွင် အောင်မြင်လာကာ ယနေ့ထက်တိုင် နိုင်ငံတကာ ပရိသတ် ထုနှင့်ထည်နှင့် အင်အားတောင့်လှသည်။
Infinity Challenge အလွန် ၂၀၁၈ မတ်လ၌ ယူကျဲဆောက်၏ အကြီးဆုံး Infinity Challenge အစီအစဉ်ကြီး ပြီးဆုံးသွားသည့်အခါ သတင်းသမားများက ယူကျဲဆောက်၏ အအောင်မြင်ဆုံးကာလ ပြီးဆုံးသွားပြီး ဘေးကျပ်နံကျပ်ဖြစ်နေကြောင်း ရေးသားကြသည်။
ယူကျဲဆောက်သည် နာမည်ကြီးဇယား၏ ထိပ်ဆုံးတွင် ဆက်လက်ရပ်တည်နေသော်လည်း၊ Laborhood on Hire နှင့် You Quiz on the Blockကဲ့သို့ နှောင်းပိုင်းအစီအစဉ်များသည် Infinity Challenge နေရာကို ဝင်နိုင်လောက်အောင် မအောင်မြင်ချေ။
ဒုတိယအကြိမ် ထိပ်တန်းရောက်ချိန် (Hangout with Yoo) Hangout with Yoo အစီအစဉ်သည် Infinity Challengeက ဒါရိုက်တာ ဂင်ထယ်ဟိုနှင့် ယူကျဲဆောက် နှစ်ယောက်ပေါင်း၍ ရိုက်ကူးသည့် အစီအစဉ်ဖြစ်သည်။
သို့သော်ငြားလည်း အစပိုင်းတွင် ထင်သလောက်မပေါက်ဘဲ၊ Infinity Challenge ပရိသတ်များကို စိတ်ပျက်သွားစေပြီး ကြည်ရှုနှုန်းများ ထိုးကျသွားစေခဲ့သည်။
အစပိုင်း ပရောဂျက် အနည်းငယ်မှာ မအောင်မြင်သည့်အတွက် ပရောဂျက်အသစ်ဆွဲရသည်။
ထိုပရောဂျက်အသစ်အရ ယူကျဲဆောက်သည် တီးဝိုင်းတစ်ခုတွင် အခြေခံသံစဉ် တီးခတ်ပုံများကို သင်ယူရ၏။
ထိုသို့သင်ယူနေပုံကို ရိုက်ကူးထား၏။
ကြိုတင်ရိုက်ကူးထားသည့် ဗီဒီယိုအား ဂီတပညာရှင် တစ်ယောက်ပြီးတစ်ယောက်က ပေါင်းစပ်ဖြည့်စွက်သွားပြီး၊ အဆုံး၌ ပြီးပြည့်စုံသည့် သီချင်းတစ်ပုဒ် ရသွား၏။
ထိုပရောဂျက်အသစ် စတင်သည်နှင့်အတူ မှတ်ချက်ကောင်းများနှင့် ကြည့်ရှုနှုန်းများ တစ်စထက်တစ်စ တိုးလာ၏။
တဖြည်းဖြည်း နာမည်ရလာသည်နှင့်အမျှ ထိုအစီအစဉ်ကို ယူကျဲဆောက် တစ်ခေတ်ဆန်း ကောင်းစားလာချိန်ဟု မီဒီယာများက ကင်ပွန်းတပ်ကြသည်။
ယူကျဲဆောက်က trot အဆိုတော်လက်သစ် ယူဆန်းဆူးလ်အဖြစ် ပွဲဦးထွက်နိုင်ခဲ့ပြီး၊ ၎င်း၏ တေးသံသွင်း သီချင်းသုံးပုဒ်ပါဝင်သည့် Bbong for Yoo အယ်လ်ဘမ်ကို ဖြန့်ချိနိုင်ခဲ့သည်။
အခြားထင်ရှား အစီအစဉ်များ (Sugar Man၊ Busted!) ၂၀၁၅မှ ၂၀၁၆ထိ ယူကျဲဆောက်သည် ယူဟီးယောလ်းနှင့်အတူ ယူနှစ်ယောက် ပရောဂျက် Sugar Manကို တင်ဆက်ခဲ့သည်။
ပြည်သူ့ရှေ့က အချိန်အတော်ကြာ ပျောက်ကွယ်နေသည့် အဆိုတော်များ၏ နာမည်ကြီး သီချင်းများကို လက်ရှိအနုပညာရှင်များက ပြန်လည်သီဆိုကြသည့် ပုံစံမျိုးဖြစ်သည်။
၂၀၁၈တွင် ယူဟီးယောလ်း၊ ဂျွိုင်း (Red Velvet)၊ ဘတ်နာရယ်တို့နှင့်အတူ season 2၊ ၂၀၁၉ နှစ်ကုန်ပိုင်းတွင်ယူဟီးယောလ်း၊ ဂင်အီနာ၊ ဟေးဇ်တို့နှင့်အတူ season 3 ကို တင်ဆက်ခဲ့သည်။
၂၀၁၈နှင့် ၂၀၁၉တွင် Netflix၌ ထုတ်လွှင့်ခဲ့သည့် Busted! အစီအစဉ်တွင်လည်း ပါဝင်ခဲ့သည်။
ဧည့်သည်သရုပ်ဆောင်နှင့် ပူးတွဲဆောင်ရွက်မှုများ ၂၀၁၂တွင် Psy၏ နာမည်ကျော် Gangnam Styleသီချင်းတွင် တေးသရုပ်ဖော် ပါဝင်ခဲ့သည်။
"Yellow suit guy"(အဝါရောင်အင်္ကျီနှင့်သူ)ဟု ထင်ရှားခဲ့သည်။
ထို့နောက် Psy၏ Gentlemanသီချင်းတွင်လည်း တေးသရုပ်ဖော် ပါဝင်ခဲ့သည်။
၂၀၁၅တွင် Infinity Challenge၌ JYPနှင့်အတူ ပူးပေါင်းဆောင်ရွက်ခဲ့သေးသည်။
အနုပညာအေဂျင်စီ မရှိဘဲ ငါးနှစ်ခန့် ကျင်လည်ပြီးသည်၏နောက်၊ ၁၅ ဇူလိုင် ၂၀၁၅တွင် FNC အင်တာတိန်းမန့် ကုမ္ပဏီနှင့် စာချုပ်ချုပ်ဆိုခဲ့သည်။
၂၀၁၆ခုနှစ်တွင် Infinity Challengeအတွက် Dancing Kingအစီအစဉ်ကို EXO အဖွဲ့နှင့် ပူးပေါင်းဆောင်ရွက်ခဲ့သည်။
ဘန်ကောက်၌ ပြုလုပ်သည့် EXO Planet #3 - EXO'rDIUM ဂီတဖျော်ဖြေပွဲတွင်လည်း ပါဝင်ခဲ့သည်။
၂၀၂၀၌ Hangout with Yooအတွက် လီဟျိုရီ၊ Rainတို့နှင့်အတူ SSAK3တွင် ပူးတွဲဖျော်ဖြေခဲ့သည်။